Kinnistu, kivimaja, kogupind 230 m² Lisainfo: rõdu Krundi lõunapoolses osas, ootab uut pererahvast projekteeritav ühepereelamu. Koht asub looduskaunis ja privaatse asukohaga Vesialliku elamurajoonis. Ehitusjärgus maja on ruumikas ja funktsionaalse planeeringuga. PLANEERING Elamu esimesele korrusele on planeeritud elutuba, köök, hall, esik, garderoob, tualett, leiliruum, riietusruum, basseiniga puhkeruum, tehnoruum ja garaaž. Teisele korrusele, kuhu viib hallist lahtine puidust trepp, on planeeritud hall, 3 magamistuba, tualett/duširuum. Põhja ja lõunaküljele on projekteeritud rõdud, kuhu on võimalik pääseda magamistubadest. Põhikorruse elutuba on avatud läbi kahe korruse. Kinnistu suurus on 2003 m². Elamu fassaad on planeeritud paralleelselt tänavaga. MAJA Elamul on plaatvundament, mis on soojustatud EPS 200 TermoPlokk soojustusplaatidega. Vundamendi peale on rajatud betoonpõrand põrandaküttetorustikuga, plaadi alla niiskustõke ja soojustuseks vahtpolüstüreenplaadid 100mm. Elamu I korruse välisseinad on laotud Fibo plokkidest 200 mm, soojustuseks planeeritud 150mm vahtpolüstürooli, mis viimistluseks krohvitakse fassaadikrohviga. Esimese korruse kandvad siseseinad on laotud Fibo plokkidest 200mm. Teise korruse välisseinad on laotud Fibo plokkidest 200 mm, soojustuseks planeeritud mineraalvill 100mm, kaetakse tuuletõkkeplaatidega ja viimistletakse puitvoodriga. Teise korruse kandvad vaheseinad on planeeritud puitkarkassil 200x50mm. Elamu vahelagi ja teise korruse lagi on puidust taladel 50 x 200mm. Katuse kandekonstruktsiooniks on puitsarikad ja talad 50x200mm. Sarikate peale on armeeritud kile, mille peale on paigaldatud distantsliist 20mm, roovitus 50x50mm ja kivikatus. Elamurajooni varustab veega puurkaev, kanalisatsisoon on lahendatud piirkonna ühtse reoveepuhasti baasil. Elektri peakaitse 3 x 20A. Väga hea võimalus kujundada pere vajadustest tulenevalt planeeringut ning teostada väli- ja siseviimistluslikud tööd endale meelepäraste materjalidega. Logistiliselt väga heas asukohas. Rapla kesklinnast vaid 1,5 km kaugusel, lähim ühistranspordipeatus 300 m kaugusel. Tallinna sõiduks kulub ca 40 minutit. Lähimad esmased teeninduspunktid (kool, lasteaed, kauplus, haigla jne) jäävad linnast ca 2 km kaugusele. Maakonna siseselt on piirkond keskmisest kõrgemalt hinnatud. Piirkond on turvaline ja tänavavalgustusega. Juurdepääs kinnistule on heas seisukorras avalikus kasutuses asfaltkattega kohalikult teelt. Broneeri endale maja juba täna, et jõuaksid kaasa rääkida endale sobivate lahenduste leidmisel.